Yann Cunha

Yann Cunha (s. 22. tammikuuta 1991 Brasília) on brasilialainen moottoriurheilija. Hän aloitti uransa kartingilla. Vuonna 2010 hän voitti kuuluisan 500 kilometrin kartingkilpailun Granja Vianassa, São Paulossa. Vuosina 2008–2010 Cunha kilpaili Formula 3 Sudamericana -sarjassa sijoittuen vuonna 2010 sarjan toiseksi. Samana vuonna hän sijoittui kolmanneksi Formula 3 Brazil Open -sarjassa. Vuonna 2011 Cunha sijoittui toiseksi samaisessa sarjassa. Samana vuonna hän kilpaili myös Britannian F3- ja European F3 Open -sarjoissa. Vuonna 2012 Cunha kilpaili Auto GP -sarjassa saavuttaen 8 pistettä. Samana vuonna hän kilpaili myös Formula Renault 3.5 -sarjassa saavuttamatta pisteitä. Cunha jatkoi samassa sarjassa vuonna 2013 saavuttamatta jälleen pisteitä.  

Lähteet

Luokka:Brasilialaiset autourheilijat
Luokka:Vuonna 1991 syntyneet
Luokka:Formula Renault 3.5 -kuljettajat
Luokka:Elävät henkilöt